11. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΟΙΚΟΝΟΜΙΚΩΝ Αριθ. 172817/7811 της 20 Ιουν./6 Ιουλ. 1964 (ΦΕΚ Α΄ 253) Περί καθορισμού της εισφοράς υπέρ Τ.Ε.Α.Α. Έχοντες υπ΄ όψιν:1)Τας διατάξεις του άρθρ.15 του Ν.Δ. 135/1946 «περί Ταμείου Επικουρικής Ασφαλίσεως Αρτοποιών», 2)το υπ’ αριθ. 530/1962 Β.Δ/μα, «περί επεκτάσεως της αρτοποιητικής νομοθεσίας εις τον Νομόν Δωδεκανήσου», 3)το υπ’ αριθ. 296/1964 Β.Δ/μα «περί τροποποιήσεως και συμπληρώσεως των από 10/18.2.1950 και υπ’ αριθ. 276/1961 Β.Δ/των, ως ετροποποιήθησαν μεταγενεστέρως, και καθορισμού ενίων περιοχών ως προαστείων της πόλεως Αθηνών», 4)την υπ’ αριθ. 154722/6945/9.5.1961 κοινήν απόφασιν των Υπουργών Εμπορίου και Οικονομικών» περί αναπροσαρμογής των υπέρ του Τ.Ε.Α.Α. εισφορών», 5)σχετικήν πρότασιν του Διοικητικού Συμβουλίου του Ταμείου Επικουρικής Ασφαλίσεως Αρτοποιών, ληφθείσαν κατά την συνεδρίασιν της 19.5.1964 και υποβληθείσαν ημίν δια του υπ’ αριθ. 2477/4.6.1964 εγγράφου του Ταμείου, αποφασίζομεν: Τροποποιούντες την ως άνω υπ’ αριθ. 154722/9.5.1961 κοινήν απόφασιν ημών, καθορίζομεν την υπέρ του Ταμείου Επικουρικής Ασφαλίσεως Αρτοποιών εισφοράν δια τους το πρώτον λαμβάνοντας άδειαν ασκήσεως επαγγέλματος αρτοποιού της προσηρτηθείσης τελευταίως περιφερείας Δωδεκανήσου εις δαρχ. 100. Κατά τα λοιπά ισχύει η ως άνω υπ’ αριθ. 154722/6945/9.5.1951 απόφασις. Η παρούσα δημοσιευθήτω δια της Εφημερίδος της Κυβερνήσεως. 